OzLabs/hebrew-wiki-articles huggingface dataset:
פיאט S76 רקורד

פיאט S76 רקורד (באיטלקית: Fiat S76 Record, קרויה מאוחר יותר גם: FIAT 300 HP Record) היא מכונית מרוץ מתוצרת יצרנית הרכב האיטלקית פיאט אשר יוצרה בשנת 1910 במטרה לשפר את "שיא המהירות הקרקעי ("Land speed record" ).

יוצרו 2 יחידות בלבד.

בדגם ה"פיאט S76 רקורד" הורכב מנוע ענק, 4 צילינדרים בטור, 28.4 ליטר (28,353 סמ"ק).

==היסטוריה==

בשנת 1910 נבחן דגם ה-"פיאט S76 רקורד" על ידי נהג המרוצים "Felice Nazzaro" אשר קבע שהדגם לא יציב.

הדגם השני נבחן על ידי נהג המרוצים "Pietro Bordino" שהגיע למהירות של 187 קמ"ש.

בדצמבר 1913 הגיע נהג המרוצים "Arthur Duray" למהירות של 213 קמ"ש.

==מפרט טכני==
* 2 מושבים
* מנוע קדמי
* מנוע קירור מים
* 3 מצתים (פלאגים) עבור כל צילינדר
* הצתה עם מגנט מתח נמוך
* מתלים - סרן השעיה קשיח, הסרן האחורי - קפיץ עלים (תמוכות האורך האחורי)

==תמונות==
<gallery mode="packed" heights="140">
קובץ:FoS20162016 0625 100234AA (27867822816).jpg | "פיאט S76 רקורד" 
קובץ:FoS20162016 0625 095227AA (27826218151).jpg | "פיאט S76 רקורד" 
קובץ:1911 Fiat S76 Tipo 12 The Beast Of Turin (22676378479).jpg | "פיאט S76 רקורד" 
קובץ:Rétromobile 2016 - Fiat - S 76 - 1911 - 001.jpg | "פיאט S76 רקורד" 
קובץ:Rétromobile 2016 - Fiat - S 76 - 1911 - 002.jpg | "פיאט S76 רקורד" 
קובץ:The Beast of Turin (22405066914).jpg | "פיאט S76 רקורד" 
קובץ:1911 Fiat S76 Tipo 12 The Beast Of Turin (2) (23042614466).jpg | "פיאט S76 רקורד" 
</gallery>

==ראו גם==
* פיאט
* פיאט מפיסטופלה

==לקריאה נוספת==
* [https://www.google.co.il/search?q=Fiat+S76+Record&tbm=isch&source=iu&ictx=1&fir=5aA1xcV9DEoYUM%253A%252CT0AFB5kNA5PR2M%252C_&usg=AFrqEzf5XWsD5h7NdNghi94RUyMR8NLzfw&sa=X&ved=2ahUKEwibyfeFoJ7dAhVPIlAKHUkJCf4Q9QEwA3oECAYQCA#imgrc=5aA1xcV9DEoYUM: "פיאט S76 רקורד" - תמונות]

== קישורים חיצוניים ==

* 
* 
* [http://www.fiat.com פיאט], אתר הבית הבינלאומי 

==הערות שוליים==

קטגוריה:מכוניות מרוץ
S76 רקורד
קטגוריה:דגמי מכוניות שהושקו ב-1910
קטגוריה:כלי רכב איטלקיים
אל-חלאל ואל-חראם פי אל-אסלאם

אל-חלאל ואל-חראם פי אל-אסלאם (ערבית: الحلال والحرام في الإسلام) הוא ספר שנכתב על ידי השייח' ד"ר יוסוף אל-קרדאווי.

משמעות שמו של הספר היא "המותר והאסור באסלאם".

הספר ראה אור לראשונה בשנת 1960, ומאז תורגם לכמה שפות, אך עדיין לא ראה אור בשפה העברית.

הספר עוסק ביסודות ההלכה האסלאמית ובהלכות מכל תחומי החיים.

== הערות שוליים ==

קטגוריה:ספרי 1960
סטיב מרפי

סטיבן "סטיב" מרפי (נולד ב-1957) הוא סוכן לשעבר של הרשות למלחמה בסמים בארצות הברית. הוא וחאבייר פניה היו החוקרים הראשיים מטעם הרשות שהובילו את המצוד אחר ברון הסמים הקולומביאני, המנהיג של קרטל מדיין, פבלו אסקובר.

== ביוגרפיה ==
מרפי גדל במערב וירג'יניה, סיים את לימודיו בבית הספר התיכון פרינסטון ב-1974 ולמד באוניברסיטת מערב וירג'יניה במשך שנה. הוא עבר ללמוד בקולג' בלופילד וסיים ב-1981 לימודי תואר ראשון בנושא משפט פלילי. הוא הצטרף לרשות למלחמה בסמים (DEA) באמצע שנות ה-80 והחל לעבוד במיאמי, שם הוא נשאר במשך ארבע שנים, לפני שהועבר לבירת קולומביה, בוגוטה. הוא היה דמות משמעותית במלחמה בסוחרי הסמים בקולומביה ויש לו תפקיד חשוב בלכידתו והריגתו של ברון הסמים, הטרוריסט, ראש קרטל מדיין, פבלו אסקובר. לאחר מותו של אסקובר, בדצמבר 1993, הוא חזר לארצות הברית, שם הוא המשיך לעבוד ב-DEA, עד לפרישתו ב-2013. היום הוא עומד בראש חברת ייעוץ פרטית בנושא אכיפת חוק.

== בסדרת הטלוויזיה נרקוס ==
מרפי הוא אחת הדמויות המרכזיות בסדרה נרקוס (סוחרי הסמים בספרדית) של נטפליקס שבה מתוארת המלחמה בסוחרי הסמים מנקודת המבט האישית שלו. הוא מגולם בסדרה על ידי בויד הולברוק. מרפי עצמו עבד כיועץ בתוכנית. הוא השתתף בהופעת קמע בפרק האחרון של עונה 2, "Al Fin Cayó!", לצד פניה.

== קישורים חיצוניים ==
* [https://www.youtube.com/watch?v=6qI1ObGWMnU ראיון טלוויזיה עם סטיבן מרפי וחאבייר פניה]
* [https://www.youtube.com/watch?v=F4C17dgJ6eQ סטיב מספר את הסיפור של פאבלו אסקובר]

== הערות שוליים ==

קטגוריה:טנסי: אישים
קטגוריה:שיטור בארצות הברית
קטגוריה:ארצות הברית: סמים
קטגוריה:בוגרי אוניברסיטת וירג'יניה המערבית
קטגוריה:אמריקאים שנולדו ב-1957
כריש לימוני חרמשי

כריש לימוני חרמשי (שם מדעי: Negaprion acutidens; לפי האקדמיה ללשון העברית מכונה: כָּרִישׁ לִימוֹנִי) הוא מין של כריש ממשפחת הכרישיים החי ברחבי האזור האינדו-פסיפי בימים טרופיים וסובטרופיים. הוא מצוי עד לעומק 92 מ' מתחת למים ברחבי שוניות אלמוגים, חופים, שפכי נהרות ובין מנגרובים. הכריש קרוב למין כריש לימוני ובעבר היה תת-מין שלו אך הוא קטן ממנו מעט ואיננו חי לחופי אמריקה.

אורכו של כריש זה יכול להגיע ל-3.8 מ' ולשקול עד 92 קילוגרם והוא בעל סנפירים דמויי-חרמש עם ראש מגודל בעל שינים חדות ורחבות ושני סנפירים על גבו. צבעו חום עד אפור כהה, מעט צהובים והסנפירים צהובים.

הכריש הוא צייד של דגי גרם ושל יצורי שונית שונים כמו רכיכות וסרטנים וגם דגי סחוס קטנים יותר. כריש זה מעדיף להתקרב לאיטו אל הטרף במקום לעוט עליו, והוא מסוגל לנשום גם ללא שחייה. הוא עצמו נטרף בידי כרישים גדולים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי אדוארד ראפל
קטגוריה:כרישיים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
איסוטה פרסקיני סוג KM

איסוטה פרסקיני סוג KM (באיטלקית: Isotta Fraschini Tipo KM, היה קרוי גם: Isotta-Frascini Tipo KM4 Tourer) היא מכונית מהודרת פתוחה, מסוג "טורפדו" ("Torpedo (car)" ) מתוצרת יצרנית הרכב האיטלקית Isotta Fraschini אשר יוצרה בין השנים 1910–1914.

סך הכול יוצרו כ-50 יחידות.

==איסוטה פרסקיני סוג KM==

* סוג - torpedo-tourer
* 4 מושבים
* מערכת היגוי - מימין
==דגמים==
* טורפדו טוראר (Isotta Fraschini Tipo KM Torpedo Tourer)
* רודסטר (Isotta Fraschini Tipo KM Roadster)
==ראו גם==
* איסוטה פרסקיני סוג 8 
* איסוטה פרסקיני סוג 8A

== קישורים חיצוניים ==
* 
* 
* 

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1910
קטגוריה:כלי רכב איטלקיים
חאבייר פניה

חַאבִיֶיר פֶּנְיָה (Javier Peña) הוא סוכן לשעבר של הרשות למלחמה בסמים בארצות הברית. הוא וסטיב מרפי היו החוקרים הראשיים מטעם הרשות שהובילו את המצוד אחר ברון הסמים הקולומביאני, המנהיג של קרטל מדיין, פבלו אסקובר.

== ביוגרפיה ==
פניה גדל בקינגסוויל, טקסס ולמד סוציולוגיה ופסיכולוגיה באוניברסיטת טקסס A&I (ששינתה את שמה בהמשך לאוניברסיטת קינגסוויל טקסס A&M).

כסוכן מתחיל הוא השתתף במבצע למציאת סוכן ה-DEA אנריקה "קיקי" קמראנה שנחטף על ידי קרטל גוודלחרה במקסיקו ב-1985.

בעקבות החקירה של קרטל מדיין, פניה עבד עבור הרשות למלחמה בסמים במשימות נוספות גם בפוארטו ריקו, טקסס, וקולומביה.

ב-2006 הוא השתתף במבצע של ה-DEA ובו נמצאו מוצרים המכילים סמים עבור ילדים אשר נראו בצורה של ממתקים ומשקאות נפוצים.

הוא פרש מן הרשות למלחמה בסמים בשנת 2014.

== בסדרת הטלוויזיה נרקוס ==
פניה הוא אחת הדמויות הראשיות בסדרת הטלוויזיה של נטפליקס, "נרקוס" (סוחרי הסמים), שבה מגלם אותו השחקן פדרו פסקל.

פניה עצמו עבד כיועץ בסדרה. הוא השתתף בהופעת קמע בפרק האחרון של עונה 2, "AL Fin Cayó!", לצד מרפי. בסדרה הוא ממשיך להשתתף בעונה השלישית בפעילות של ה-DEA כנגד קרטל הסמים קאלי, אך זוהי כבר עלילה בדיונית של הסדרה, כאשר למעשה לא השתתף בפעילות נגדם.

==קישורים חיצוניים==

== הערות שוליים ==

קטגוריה:שיטור בארצות הברית
קטגוריה:ארצות הברית: סמים
כיתאב אל-אימאן

כיתאב אל-אימאן (ערבית: كتاب الإيمان) הוא ספר מספרי העקידה האסלאמית, אשר נכתב על ידי התאולוג אבן תיימיה

== הערות שוליים ==

קטגוריה:אסלאם סוני
קטגוריה:תאולוגיה אסלאמית
קטגוריה:כתבים אסלאמיים
ימימה חובב

ימימה חובב (נולדה ב-1972) היא היסטוריונית, עיתונאית וסופרת ישראלית. מחקריה עוסקים בתולדות עם ישראל בעת החדשה. כותבת במגזין ההיסטוריה "סגולה" מאז היווסדו. מלמדת בחוג להיסטוריה במכללת הרצוג, לימדה בעבר בחוג להיסטוריה של עם ישראל בוניברסיטה העברית בירושלים ובמכון שכטר למדעי היהדות.

ספרה "עלמות אהבוך: חיי הדת והרוח של נשים בחברה האשכנזית בראשית העת החדשה", המבוסס על עבודת הדוקטור שכתבה באוניברסיטה העברית בהנחיית פרופ' חווה טורניאנסקי ופרופ' עמנואל אטקס, ראה אור בשנת תשס"ט בהוצאת כרמל ומרכז דינור.

בתשע"ז פרסמה את הרומן הראשון שלה – "אורנים" בהוצאת ידיעות ספרים. בתשפ"ב ראה אור ספרה השני בפרוזה, "אי החירות", גם הוא בהוצאת ידיעות ספרים. בשנת 2023 נכלל "אי החירות" ברשימה הארוכה של פרס ספיר.

==חיים אישיים==
נשואה להיסטוריון ד"ר מוטי בנמלך, בנו של העיתונאי אברהם בנמלך. תושבת אפרת ומורה בבית הספר פלך בירושלים.

==ספריה==
=== עיון ===
*עלמות אהבוך: חיי הדת והרוח של נשים בחברה האשכנזית בראשית העת החדשה, הוצאת כרמל והוצאת מאגנס, 2009. 

=== פרוזה ===
* אורנים, ידיעות ספרים, 2017. 
* אי החירות, ידיעות ספרים, 2022

==קישורים חיצוניים==

*
* 
* [https://www.inn.co.il/News/News.aspx/357426 אורנים גדול - ביקורת ספר]
* תמר אלאור, [https://web.archive.org/web/20180924224914/https://www.bmj.org.il/userfiles/akdamot/24/ElOr.pdf זיזים בסלע, מאמר ביקורת על הספר עלמות אהבוך מאת ימימה חובב], אקדמות כה, תשע, עמ' 205–209
* [http://merhav.nli.org.il/primo-explore/search?query=any,contains,ימימה%20חובב&tab=default_tab&search_scope=RAMBI&vid=NLI_Rambi&lang=iw_IL&offset=0 רשימת המאמרים של ימימה חובב], באתר רמב"י

קטגוריה:היסטוריוניות ישראליות
קטגוריה:היסטוריונים ישראלים
קטגוריה:סופרות ישראליות
קטגוריה:סופרים ישראלים
קטגוריה:סגל מכללת הרצוג
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1972
קטגוריה:ישראלים שנולדו ב-1972
רוח אל-מעאני

רוח אל-מעאני, או בשמו המלא, רוח אל-מעאני פי תפסיר אל-קראן אל-עט'ים ואלסבע אל-מת'אני (ערבית: روح المعاني في تفسير القرآن العظيم والسبع المثاني) הוא תפסיר המכיל 30 כרכים של פרשנות הקוראן, פרי עטו של התאולוג מחמוד אל-אלוסי.

== הערות שוליים ==

קטגוריה:אסלאם
קטגוריה:ספרי המאה ה-19
לניטה אייריסטו

לניטה אייריסטו (בפינית: Lenita Airisto; נולדה ב-1 בינואר 1937) היא עיתונאית ואשת עסקים פינית.

==ביוגרפיה==
אייריסטו נולדה בהלסינקי, ב-1954 היא זכתה בתחרות היופי הלאומית "Suomen Neito" וייצגה את פינלנד במיס תבל, בין תפקידיה כזוכת התחרות היה להשתתף באירועי צדקה ולפעול למען גיוס כספים עבור יוצאי הצבע שנפגעו במהלך מלחמת החורף ומלחמת ההמשך. לאחר מכן היא עבדה כדוגמנית.

היא הנחתה את תחרות "מיס סקנדינביה 1964".

היא סיימה תואר במכללה השוודית לכלכלה ומנהל עסקים ולמדה עיתונאות טלוויזיה באולפני ה-BBC וITV בלונדון. היא גם למדה תקופה באוניברסיטת סטנפורד, במסגרת לימודיה היא ביצעה עבודות התמחות במספר אולפני טלוויזיה בקליפורניה ועבדה בין היתר בהפקת תוכנית האירוח של סטיב אלן, בנוסף אלן הזמין אותה להצטרף אליו לשידור החי בפרק של התוכנית העוסק בפינלנד ושודר ב-NBC. היא עבדה שנים רבות בטלוויזיה הפינית. 

כסופרת היא פרסמה מספר ספרים שכתבה, היא ביצעה מספר הרצאות אודות ספריה וניסיונה בתחום העסקים והטלוויזיה, היא גם שימשה כמרצה אורחת במספר מוסדות אקדמאיים. 

ב-2008 היא נבחרה לאחת מעשר הנשים המשפיעות ביותר בפינלנד, בנוסף היא זכתה באות מסדר האריה "Order of the Lion of Finland" מטעם נשיא פינלנד.

==קישורים חיצוניים==

* 

==הערות שוליים==

קטגוריה:ילידות 1937
קטגוריה:פינים שנולדו ב-1937
קטגוריה:משתתפות בתחרות מיס תבל 1954
קטגוריה:נשות עסקים
קטגוריה:עיתונאיות
קטגוריה:עיתונאים פינים
קטגוריה:זוכות תוצרת פינלנד
קטגוריה:מנחי תחרויות יופי
רליאנט Scimitar

רליאנט Scimitar (באנגלית: Reliant Scimitar) היא מכונית ספורט, מתוצרת יצרנית הרכב הבריטית רליאנט מוטורס , אשר נבנתה במספר תצורות בין השנים 1964–1986.

==תצורות "רליאנט Scimitar"==
* קופה
* "Shooting-brake" 
* קבריולה

==דגמי "רליאנט Scimitar"==
==="(Reliant Scimitar GT (SE4"===
* יוצר בין השנים 1964 - 1970
* 2 דלתות - קופה
* דגמים: "Scimitar GT 2.6" (יוצרו 297 יחידות), "Scimitar GT V6 2.5" (יוצרו 116 יחידות), "Scimitar GT V6 3.0" (יוצרו 591 יחידות)

=="Reliant Scimitar GTE (SE5/SE5A)"==
* יוצר בין השנים 1968-1975
* 2 דלתות - "Shooting-brake" 
* דגמים: "Scimitar GTE 3.0 V6 SE5" (יוצרו 9,416 יחידות) 
=="Reliant Scimitar GTE (SE6/SE6A/SE6B)"== 
* יוצר בין השנים 1975-1986
* 2 דלתות - "Shooting-brake" 
* דגמים: "Scimitar GTE 3.0 V6 SE6" (יוצרו 543 יחידות בין השנים 1975-1977), "Scimitar GTE 2.8 V6 SE6b" (יוצרו 4,314 יחידות בין השנים 1977-1986)
=="Reliant Scimitar GTC"==
* יוצר בין השנים 1980-1986
* יוצרו 443 יחידות

==תמונות==
<gallery mode="packed" heights="130">
קובץ:Reliant Scimitar SE4.jpg | דגם Reliant Scimitar SE4 
קובץ:Reliant Scimitar GT 2.5 (1968) - 9939147276.jpg | דגם Reliant Scimitar SE4, שנת 1968 
קובץ:Reliant Scimitar GTE SE5A 2994cc 1972.JPG | דגם Reliant Scimitar SE5, שנת 1972 
קובץ:1969 Reliant Scimitar GTE (538085010).jpg | דגם Reliant Scimitar SE5, שנת 1969 - מבט לתא הנהג
קובץ:Reliant Scimitar GTE Automatic.jpg | דגם Reliant Scimitar SE6
קובץ:Reliant SCIMITAR GTE AUTOMATIC dutch licence registration 36-GJ-ZF pic3.JPG | דגם Reliant Scimitar SE6
קובץ:Reliant SCIMITAR GTE AUTOMATIC dutch licence registration 36-GJ-ZF pic1.JPG | דגם Reliant Scimitar SE6
קובץ:Reliant SCIMITAR GTE AUTOMATIC dutch licence registration 36-GJ-ZF pic4.JPG | דגם Reliant Scimitar SE6
קובץ:Reliant Scimitar GTC (14206771128).jpg | דגם Reliant Scimitar SE8
קובץ:Reliant Scimitar GTC 1980 2792cc Battlesbridge with blue sibling.JPG | דגם Reliant Scimitar SE8, מודל "GTC", שנת 1980
קובץ:
קובץ:
קובץ:
</gallery>

==ראו גם==
* רליאנט סברה
* סברה ספורט
* רליאנט Scimitar SS1

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1964
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:מכוניות בריטיות
Scimitar
מאור אשואל

מאור אשואל (נולד ב-23 באוגוסט 1990) הוא זמר ישראלי, זוכה העונה השנייה של תוכנית הטלוויזיה "אייל גולן קורא לך".

== ביוגרפיה ==
מאור אשואל נולד במושב אחיעזר. עוד כשהיה נער היה שר בטקסים של המושב. את שירותו הצבאי עשה בחיל חימוש כחשמלאי רכב. בשנת 2012 ולאחר השירות הצבאי, דודתו רשמה אותו לתוכנית הטלוויזיה "אייל גולן קורא לך". שם בין היתר ביצע את השירים: "ממני אלייך", "כמו מלאך" יחד עם דודו אהרון, "קום בן אדם", "סליחה", "אמא אמא", "נא ונד" ועוד.

לאחר הזכייה בתוכנית הוחתם אשואל בחברת ההפקות של אייל גולן "ליאם הפקות" והחל להופיע יחד עם גולן בקיסריה ובהיכל נוקיה. בשנת 2015 עזב אשואל את ליאם הפקות. באותה שנה הוציא את הסינגל "לבד בינתיים".

בשנת 2014 הופיע בפסטיבל הפסנתר שהתקיים במוזיאון תל אביב כשהוא שר את השיר מתוך אלבום הבכורה שלו "לבד בינתיים" שכתב והלחין אופיר כהן. בשנת 2016 הופיע בתיאטרון הקאמרי במלאת עשור לפטירתה של שושנה דמארי, אשואל שר את השיר "הן אפשר".

בשנת 2015 הוציא אשואל את אלבום הבכורהשלו בשם "מנגינת הלב" הכולל 13 שירים שחלקם אשואל כתב והלחין. השירים שבאלבום: "שבי אחרייך" ,"סרט מלחמה", "תמיד לשמוח", "כמו הרוח", "לבד בינתיים" ועוד.

בשנת 2017 הוציא את הסינגל "פרחים בט"ו באב" שכתב והלחין אלעד טרבלסי. בקליפ מככבים אשואל ואשתו.

בנובמבר 2019 הוציא את הסינגל "הלב על מיוט".

אשואל מתגורר במושב אחיעזר ובשנת 2015 התחתן עם סייפן ולהם ילדה.

==קישורים חיצוניים==

==הערות שוליים==

קטגוריה:אנשי המושב
קטגוריה:מועצה אזורית שדות דן: אישים
קטגוריה:זוכים בתוכניות מציאות ישראליות
קטגוריה:זמרי מוזיקה מזרחית ישראלים
קטגוריה:זמרים השרים בעברית
קטגוריה:משתתפי אייל גולן קורא לך
קטגוריה:ישראלים שנולדו ב-1990
האירוויזיון לרוקדים

האירוויזיון לרוקדים (באנגלית: Eurovision Dance Contest) הייתה תחרות ריקודים שנתית שמארגן איגוד השידור האירופי. בתחרות השתתפו מדינות שהיו חברות באיגוד. התחרות החלה ב-2007 עד 2008. בשנת 2009 עקב הפופולריות הנמוכה של התחרות בוטלה התחרות של אותה שנה והפסיקה להתקיים גם לאחר מכן.

==הפורמט==
התחרות כללה זוגות של רקדנים מכל מדינה משתתפת, כל זוג ביצע ריקוד אחד, ריקוד בסגנון חופשי ואפשרה להציג תרבויות אזוריות בכל אירופה. כל זוג נשפט על ידי פאנל של מומחים לריקוד ועל ידי הקהל בבית אשר הצביע עבור הזוג האהוב עליהם.

==מדינות משתתפות==
מדינות שהיו אמורות להשתתף בתחרות, אך התחרות בוטלה}}

כל המדינות המשתתפות לקחו חלק ב-2 התחרויות, פרט לגרמניה, ספרד ושווייץ שהשתתפו רק בתחרות הראשונה ופרשו בטרם קיום השנייה ולאזרבייג'ן שהצטרפה רק בתחרות השנייה.

המדינות בלארוס וקרואטיה היו אמורות להצטרף גם כן לתחרות השלישית, אך לבסוף לא השתתפו עקב ביטול התחרות כולה.

{| class="wikitable"
!שנה
!רשימת המשתתפות על-פי מועד הצטרפות
|-
!2007
| אוסטריה, דנמרק, פינלנד, גרמניה, יוון, אירלנד, ליטא, הולנד, פולין, פורטוגל, רוסיה, ספרד, שוודיה, שווייץ, אוקראינה, הממלכה המאוחדת
|-
!2008
| אזרבייג'ן
|-
!2009
| בלארוס, קרואטיה
|}

==המדינות הזוכות==
===זוכות לפי שנה===
{| class="wikitable"
! rowspan="2" |שנה
! rowspan="2" |העיר מארחת
! colspan="3" |מקום ראשון
! colspan="3" |מקום שני
! colspan="3" |מקום שלישי
|-
!מדינה
!שמות הרקדנים
!נקודות
!מדינה
!הרקדנים
!נקודות
!מדינה
!שמות הרקדנים
!נקודות
|-
|2007
| לונדון, הממלכה המאוחדת
| פינלנד
|קטיה קוקולה וג'וסי ואנהנאן
|132
| אוקראינה
|יוליה אוקרופרידזה ואיליה סידורנקו
|121
| אירלנד
|ניקולה בירן ומיק דוניגן
|95
|-
|2008
| גלאזגו, הממלכה המאוחדת
| פולין
|אדיטה הרבוז ומרצ'ין מרוצ'ק
|154
| רוסיה
|טטיאנה נבקה ואלכסנדר ליטוויננקו
|121
| אוקראינה
|ליליה פודקופייבה וסרגיי קוסטצקי
|119
|}

=== זכיות לפי מדינה ===
מספר הפעמים בהן זכתה כל מדינה באירוויזיון לרוקדים

{| class="wikitable sortable" style="margin-top:0; font-size:90%;"
|-
!זכיות
! מדינה
! קובץ:Med 1.png
! קובץ:Med 2.png
! קובץ:Med 3.png
! סה"כ
! שנות זכייה
|-
| rowspan="2" |1
| 
| align="center"|1
| align="center"|0
| align="center"|0
| align="center"|1
|2007
|-
| 
| align="center"|1
| align="center"|0
| align="center"|0
| align="center"|1
|2008
|-
| rowspan="3" |0
| 
| align="center"|0
| align="center"|1
| align="center"|1
| align="center"|2
|
|-
| 
| align="center"|0
| align="center"|1
| align="center"|0
| align="center"|1
|
|-
| 
| align="center"|0
| align="center"|0
| align="center"|1
| align="center"|1
|
|}

==ראו גם==
* האירוויזיון לרוקדים צעירים
* תחרות הזמר של האירוויזיון

==קישורים חיצוניים==

* 

==הערות שוליים==

*
קבוצת פסל

מפת קבוצת פסל
קבוצת פסל היא קבוצת גלקסיות קטנה שמשתרעת על קבוצת הכוכבים פסל וגולשת גם לקבוצות הסמוכות לווייתן ועוף החול. הגלקסיות החברות בקבוצה מתפרסות מגבול הקבוצה המקומית במרחק של כ-5.2 מיליון שנות אור ועד למרחק של כ-14.3 מיליון שנות אור ממערכת השמש. במרכז הקבוצה נמצאת הגלקסיה הספירלית הגדולה גלקסיית הפסל (NGC 253), במרחק של כ-11 מיליון שנות אור. זאת אחת מקבוצות הגלקסיות הקרובות ביותר לקבוצה המקומית, וכמותה, היא מהווה חלק מצביר-על הבתולה.

==מבנה ותכולה==
[[גלקסיית הפסל בתמונה של המצפה האירופי הדרומי]]
קבוצת פסל היא קבוצה דלילה יחסית והגלקסיות שבה מתפרסות על טווח מרחקים גדול, כאשר מרכז הקבוצה נמצא במרחק של כ-11 מיליון שנות אור ממערכת השמש. הגלקסיות הקרובות ביותר לקבוצה המקומית נמצאות על גבול ההשפעה הכבידתית שלה ושייכותן לקבוצת פסל אינה ודאית, כך שלעיתים הן נחשבות לקבוצה או לתת-קבוצה נפרדת שמרכזה בגלקסיה NGC 55. המסה הכוללת של הקבוצה מוערכת ב- מסות שמש, ובדומה לקבוצות גלקסיות אחרות, היא מכילה גם אזורי H I של מימן נייטרלי שמסתם מגיעה לכ- מסות שמש. ארבע מהגלקסיות בקבוצה מוגדרות כגלקסיות גדולות ובנוסף יש בקבוצה לפחות 10 גלקסיות ננסיות ששתיים מהן בהירות יחסית, כך שזו קבוצה קטנה לעומת הקבוצות האחרות שבסביבת הקבוצה המקומית. 

{| class="wikitable sortable"
|-
! שם הגלקסיה !! סוג !! סיווג מורפולוגי !! בהירות נראית !! מרחק (במליוני שנות אור) !! קבוצת כוכבים !! הערות
|-
| גלקסיית הפסל (NGC 253) || גלקסיה ספירלית || SAB(s)c || || || פסל || הגלקסיה הגדולה, המסיבית והבהירה ביותר בקבוצה
|-
| NGC 247 || גלקסיה ספירלית || SAB(s)d || || || לווייתן || מכילה אזור כמעט ללא כוכבים בקוטר של כ-11,000 שנות אור
|-
| NGC 7793 || גלקסיה ספירלית || SA(s)d || || || פסל ||
|-
| NGC 300 || גלקסיה ספירלית || SA(s)d || || || פסל || ייתכן שאינה שייכת לקבוצת פסל
|-
| NGC 55 || גלקסיית מוט ספירלית או גלקסיה לא-סדורה ננסית || SB(s)m/dIrr || || || פסל || ייתכן שאינה שייכת לקבוצת פסל
|-
| NGC 625 || גלקסיית מוט ספירלית ננסית || SB(s)m || || || עוף החול ||
|}

==מעבר לקבוצת פסל==
ברקע של קבוצת פסל נמצאות מספר גלקסיות שמרחקן לפחות כפול מהמרחק של שאר הגלקסיות בקבוצה, הבהירות שבהן הן NGC 24 ו-NGC 45, כך שלמרות שהן נראות קרובות לגלקסיות הקבוצה הן אינן שייכות אליה.

==קישורים חיצוניים==

* ריצ'רד פאוול: [http://www.atlasoftheuniverse.com/galgrps/scl.html קבוצת פסל באטלס השמים]
* 

==הערות שוליים==

*
פסל
הוא פגע בי אמא

"הוא פגע בי אמא" הוא שיר שהוקלט על ידי הזמרת הישראלית מרגלית צנעני ביחד עם הזמרת הישראלית זהבה בן. הוא יצא לאור ב-29 בספטמבר 2013, בהוצאת חברות התקליטים ביג בוס רקורדס ואריק לוי הפקות. את השיר כתב והלחין דוד זיגמן להפקה מוזיקלית של תמיר צור.<ref name=":0"></ref>

השיר הגיע למקום השביעי במדיה פורסט.

== רקע וכתיבה ==
השיר נכתב והולחן על ידי דוד זיגמן. במקור בוצע השיר על ידי זהבה בן בשנת 1997, ונכלל באלבומה השמיני, כוכב אחד לבד (1997). תמיר צור הפיק את גרסת הדואט המשותפת. "הוא פגע בי אמא" הוא שיר בסגנון הים-תיכוני והוא מגולל סיפור של בחור הפגע בבחורה והיא אינה יודעת מה לעשות בתגובה.<ref name=":0" />

יוסי חרסונסקי סקר את השיר בחיוב, והעניק לו ציון של שלושה כוכבי זהב מתוך חמישה.

== וידאו קליפ ==
טרם הוציאה את הווידאו קליפ המלא של "הוא פגע בי אמא", העלתה מרגלית צנעני לערוץ היוטיוב שלה אודיו שלו, המציג את עטיפתו של הסינגל.

האודיו זכה להצלחה נאה וצבר קרוב לחצי מיליון צפיות בסך הכל.

לבסוף, פורסם הקליפ של השיר ב-17 באוקטובר 2013. הוא צולם במופע ההשקה ב-"רדינג3", נמל תל אביב.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1997
קטגוריה:סינגלים מ-2013
קטגוריה:שירי מרגלית צנעני
קטגוריה:שירי זהבה בן
קטגוריה:דואטים
קטגוריה:שירים בעברית
קטגוריה:שירים שהופקו על ידי תמיר צור
קטגוריה:שירים על כאב לב
קטגוריה:סינגלים בהוצאת ביג בוס רקורדס
עונת 2012/2013 בליגת העל בכדוריד

עונת 2012/2013 בליגת העל בכדוריד הייתה העונה ה-59 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף.

על ניצחון במשחק הוענקו שתי נקודות ונקודה בודדת הוענקה על התיקו במשחק. 

בהתאם לתוצאות של העונה הקודמת בליגת משנה, לליגת העל עלו הפועל קריית אונו ומכבי רמת גן. העונה הסדירה החלה ב-20 בספטמבר 2012 המחזור ה-22 הסתיים ב-19 באפריל 2013. העונה הסתיימה ב-30 במאי בניצחון של הפועל ראשון לציון בסיום מפגש שכלל 5 משחקים. זו הייתה האליפות ה-16 בתולדות המועדון. 

בהתאם לתוצאות מכבי רמת גן (ספיגת 22 הפסדים) וא.ס. סביון ירדו ליגה. לאחר משחקי מבחן עם קבוצה של הליגה השנייה, הפועל קריית אונו שרדה. במקום הקבוצות שירדו לליגת העל עלו לעונת 2013/2014 בליגת העל בכדוריד קבוצות מליגת משנה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||מכבי ראשון לציון||22||20||2||0||667||386|| 42 
|-bgcolor="#ffff99"
|2||מכבי תל אביב ||22||17||2||3||661||529||36 
|-bgcolor="#ffff99"
|3||הפועל ראשון לציון ||22||18||0||4 ||694||534||36
|-bgcolor="#ffff99"
|4||בני הרצליה||22||14||0||8||607||535||28
|-bgcolor="#ffff99"
|5||מכבי קריית מוצקין ||22||11||1||10 ||606||564||23 
|-bgcolor="#ffff99"
|6||מכבי רחובות || 22||9||1||12||600||572||19 
|-bgcolor="#ffff99" 
|7||אס"א תל אביב||22||8||2||12 ||578||596||18 
|-bgcolor="#ffff99"
|8||א.ס. רמת השרון||22||8||2||12||555||560||18 
|-bgcolor="#ffff99"
|9||א.כ. נס ציונה ||22||7||2||13 ||622||635||12 
|-bgcolor=ccffcc
|10||הפועל קריית אונו ||22||6||0||16 ||516||644||12 
|-bgcolor=#ffcccc 
|11||א.ס. סביון ||22||7||2||13 ||626||639||12 
|-bgcolor=#ffcccc 
|12||מכבי רמן גן ||22||0||0||22 ||380||818||0 
|}

==פלייאוף עליון==

==קישורים חיצוניים==
* [http://www.handballisr.co.il/Boards.asp?cYear=2013&LeagueType=0&LeagueId=64&lang= מידע מאתר מנהלת הליגה]

קטגוריה:2012 בישראל: ספורט
קטגוריה:עונות בליגה העליונה בכדוריד בישראל
קטגוריה:2013 בישראל: ספורט
יחסי אוסטריה – קוריאה הדרומית

יחסי אוסטריה–קוריאה הדרומית הם יחסי החוץ שבין רפובליקת אוסטריה לבין הרפובליקה של קוריאה. 

== יחסים כלכליים ==
דרום קוריאה היא אחת משותפות הסחר האסייתיות הגדולות ביותר של אוסטריה. בשנת 2007, קוריאה הדרומית הייתה שותפת הסחר הרביעית בגדולה של אוסטריה. באותה השנה, היקף הסחר בין המדינות הסתכם במעל 1.8 מיליארד דולר אמריקאי. 

בשנת 2016, היקף הסחר בין המדינות הסתכם ב-1,865 מיליון דולר אמריקאי. אוסטריה ייצאה לקוריאה הדרומית סחורה בשווי 1.11 מיליארד דולר אמריקאי. קוריאה הדרומית ייצאה לאוסטריה סחורה בשווי 765 מיליון דולר אמריקאי. אוסטריה ייצאה בעיקר חלקי מנוע, חלקי רכב, מעגלים משולבים, כלים רפואיים, מוצרי טקסטיל, מוצרי ברזל, בשר חזיר, מוצרי פלסטיק וגומי, ציוד ספורט ועץ מנוסר. קוריאה הדרומית ייצאה בעיקר מחשבים, חלקי מנוע, כלי תחבורה, סוללות חשמליות, מוצרים כימיים, מוצרי פלסטיק וגומי, כלים רפואיים ומוצרי ברזל.

== ייצוג ==

* אוסטריה מיוצגת בקוריאה הדרומית על ידי שגרירותה בסיאול. בנוסף, אוסטריה מחזיקה קונסוליה כללית בפוסן. השגרירות האוסטרית בסיאול ממוקמת לצד מבנה השגרירות האוסטרלית, מה שגורם לבלבול בדואר או בלבול בקרב המבקרים.
* קוריאה הדרומית מיוצגת באוסטריה על ידי שגרירותה בווינה. בנוסף, קוריאה הדרומית מחזיקה קונסוליות בגראץ, אינסברוק, קלגנפורט, לינץ וזלצבורג.

== ביקורים מדרג גבוה ==
באפריל 2007, הנשיא האוסטרי, היינץ פישר, ביקר בקוריאה הדרומית. ביקור זה היה ביקורו המדיני הראשון של נשיא אוסטרי במדינה.

==קישורים חיצוניים==

== הערות שוליים ==
קומי וצאי

"קומי וצאי" הוא סינגל שהוקלט על ידי הזמרת הישראלית שרית חדד. השיר יצא לאור ב-8 בנובמבר 2011, כסינגל התשיעי והאחרון מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.

השיר הגיע למקום השמיני במדיה פורסט, וה-11 במצעד של רשת ג'.

== רקע וכתיבה ==
השיר נכתב, הופק והולחן על ידי הנרי, שעשה זאת עם עוד שבעה שירים מהאלבום. השיר הוא מעין בלדה ים-תיכונית קצבית, בו שרית חדד מדברת אל מישהי לאורכו. את המילים של השיר חיבר הנרי לפי שני שירים של המשורר הלאומי חיים נחמן ביאליק.

יוסי חרסונסקי סקר את השיר בחיוב, והעניק לו ציון של שלושה וחצי כוכבי זהב מתוך חמישה בסך הכל.

== וידאו קליפ ==
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפת האלבום, ולא את עטיפת הסינגל. האודיו זכה להצלחה נאה, ונכון ל-3 בספטמבר 2018, מונה הצפיות שלו עומד על קרוב למיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהולחנו על ידי הנרי
קטגוריה:שירים שהופקו על ידי הנרי
לינדה לינדה

"לינדה" או "לינדה לינדה" הוא שיר שכתב והלחין הזמר סמיר אל-טוויל שגם ביצע אותו. להקת הפופ-רוק ההולנדית Tee Set הקליטה בשנת 1978 גרסה של השיר.<ref>[https://www.youtube.com/watch?v=CoHL5IXiCR0 TEE-SET - LINDA, LINDA (worldhit 1979) released 1978]</ref> שנה לאחר מכן הקליט הזמר הלבנוני אדוארד את השיר בערבית.

בישראל השיר בוצע לראשונה בידי הצמד סמיר שוקרי ואיציק ארושס בהופעותיו עם טקסט שחציו עברי וחציו ערבי. המלחין בן מוש, שעבד עם חיים משה, הציע למשה להקליט אותו וביצועו מ-1983 זכה להצלחה גדולה.

ב־1990 יצאו לרדיו רמיקסים של צבי ארז בסגנון האוס לגרסתו של חיים משה, שראו אור באלבום World Beats, אשר יועד לשיווק גם מחוץ לישראל. הפייטן היהודי ציון יחזקאל מארצות הברית הוציא בשנות ה-90 את השיר למילים שכתב אחיו המשורר יצחק סונה על התורה.

==גרסתה של שרית חדד==

ב-10 ביוני 2012 חידשה את השיר הזמרת שרית חדד כסינגל שלא מתוך אלבום, על ידי חברת התקליטים אבי גואטה הפקות בע"מ. לחידוש נוספו מילים שחיבר הנרי.עם יציאתו נכנס השיר אל המקום השני במצעד של מדיה פורסט, והשמיני ברשת ג'. יוסי חרסונסקי סקר את השיר בחיוב והעניק לו ציון של שלושה כוכבי זהב מתוך חמישה בסך הכל.

=== וידאו קליפ ===
הווידאו קליפ המלא שצולם עבור השיר בוים על ידי עומר טובי שביים גם את הקליפ ל-"כמה כמה", ופורסם לראשונה ביוטיוב ב-25 באוקטובר 2012. הקליפ מציג בתוכו כמה דמויות, ביניהן שרית חדד, ולאורכו מוצגות סצנות שבהן ניתן לראות כמה נשים מחזיקות קופסאות שבתוכן יש חפצים שונים.

נכון ל-3 בספטמבר 2018, מונה הצפיות של הקליפ והאודיו שפורסמו עבור השיר, עומדים על קרוב לשני מיליון צפיות.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 1983
קטגוריה:סינגלים מ-2012
קטגוריה:שירי חיים משה
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי הנרי
קטגוריה:שירים שהופקו על ידי הנרי
קטגוריה:שירים שהופקו על ידי שי ראובני
המוזיאון הלאומי של ברזיל

המוזיאון הלאומי של ברזיל (בפורטוגזית: Museu Nacional) הוא המוסד המדעי העתיק ביותר בברזיל, ואחד המוזיאונים הגדולים ביותר שעוסק בידיעת הטבע ואנתרופולוגיה ביבשת אמריקה. המוזיאון שוכן בריו דה ז'ניירו בתוך שטח הפארק קווינטה דה בואה ויסטה בתוך ארמון סאו כריסטובאו .

ב-2 בספטמבר 2018, מבנה הארמון שבו שוכן המוזיאון נשרף. עדיין לא ידוע מהי מידת הנזק שנגרם לאוסף המוזיאון.

==היסטוריה==
מבנה הארמון בו שוכן המוזיאון, שימש בין השנים 1808–1821 כמשכנה של משפחת המלוכה הפורטוגזית - בית ברגנסה . לאחר מכן, בין השנים 1822–1899, כמשכנה של המשפחה האימפריאלית הברזילאית , ענף של בית ברגנסה. בהמשך, בין השנים 1889–1891, שימש כבית האספה המכוננת הרפובליקנית של ברזיל. ב-1892 המבנה הוקצה לשמש כמוזיאון. ב-1938 המבנה הוכר כאתר מורשת לאומי ברזילאי.
השריפה במוזיאון ב-2 בספטמבר 2018
המוזיאון נוסד על ידי מלך פורטוגל ז'ואאו השישי ב-6 ביוני 1818, בשם "המוזיאון המלכותי". המוזיאון שכן בתחילה בפארק קאמפו דה סנטנה והוצגו בו גם אוספים של המוזיאון הקודם לתולדות הטבע, שהיה ידוע בשם "בית הציפורים". מוזיאון זה נוסד בשנת 1784 על ידי המשנה למלך ברזיל לואיס דה ואסקונסלוס אי סוסה, הרוזן הרביעי של פיגיירו. המוזיאון הלאומי כלל גם אוספים של מינרלוגיה וזואולוגיה. מטרת מייסדיו הייתה לקדם את ההתפתחות הסוציו-אקונומית של המדינה על ידי פיזור החינוך, התרבות והמדע. כבר במאה ה-19 הוא הפך למוזיאון החשוב ביותר בדרום אמריקה במגוון הטיפולוגי שלו. בשנת 1946 שולב המוזיאון לתוך האוניברסיטה הפדרלית של ריו דה ז'ניירו 

==אוסף המוזיאון והמחקר המדעי==
קנקן השייך לתרבות ה[[אינקה מתוארך לשנים 1430–1532. מאוסף המוזיאון]]
ה[[מטאוריט בנדגו אשר שרד את השריפה]]
אוסף המוזיאון כולל 20 מיליון פריטים, חלקם ממצאים חשובים ביותר המתעדים את מדעי הטבע והאנתרופולוגיה של ברזיל. בנוסף, כולל אוסף המוזיאון מספר רב של פריטים שמקורם באזורים שונים של כדור הארץ, שמקורם בתרבויות שונות וקדומות. האוסף התגבש במשך למעלה ממאתיים שנים, באמצעות משלחות, חפירות, רכישות, תרומות וחילופים. האוסף מחולק לשבעה נושאים עיקריים: גאולוגיה, פלאונטולוגיה, בוטניקה, זואולוגיה, אנתרופולוגיה פיזית, ארכאולוגיה ואתנולוגיה. האוסף משמש כבסיס העיקרי לעבודת המחקר שנערך על ידי המחלקות האקדמיות של המוזיאון - אשר אחראים על ביצוע פעילויות ומחקרים בכל האזורים של ברזיל ומקומות אחרים בעולם, כולל אנטארקטיקה. במוזיאון נמצאת גם אחת הספריות המדעיות הגדולות של ברזיל, הכוללת מעל 470,000 כרכים ו-2,400 עבודות נדירות.

בתחום החינוך, מציע המוזיאון התמחויות וקורסים במגוון נושאים. בנוסף, המוזיאון מציג תערוכות מתחלפות ופעילויות חינוכיות לקהל הרחב. המוזיאון מנהל את הגן הבוטני השוכן בסמוך לפאסו דה סאו קריסטובאו (Paço de São Cristóvão) וכן את הקמפוס בעיר סנטה תרזה באספיריטו סאנטו - התחנה הביולוגית של סנטה לוצ'יה. אתר שלישי השייך למוזיאון, הממוקם בעיר סקווארמה , משמש כמרכז תמיכה ולוגיסטיקה לפעילות שטח. המוזיאון מפרסם גם את כתב העת המדעי העתיק ביותר בברזיל, "Archivos do Museu Nacional", שיוצא ללא הפסקה מאז 1876.

==קישורים חיצוניים==

* 

* 

==הערות שוליים==

קטגוריה:ריו דה ז'ניירו: תרבות
קטגוריה:מכוני מחקר ברזילאיים
ברזיל
קטגוריה:ברזיל: מוזיאונים
כריש לימוני (סוג)

כריש לימוני (שם מדעי: Negaprion) הוא סוג של דגי סחוס ממשפחת הכרישיים החיים בימים הטרופיים ברחבי העולם. המין כריש לימוני מצוי במי החופים הרדודים של האוקיינוס האטלנטי המערבי, לחופי מערב אפריקה וסביב האוקיינוס השקט שלחופי אמריקה. המין כריש לימוני חרמשי מצוי בימים הרדודים של האזור האינדו פסיפי, לרבות הים האדום.

כרישים אלה איטיים יחסית, בעלי חרטום בולט ושיניים אימתניות ובעלי 2 סנפירים על גבם. צבעם אפור עד צהבהב, ממנו קיבלו את השם לימוני. כרישים אלו משריצים ולדות חיים, הטורפים את אחיהם בעודם בבטן. 

שני המינים נמצאים בסכנת הכחדה עקב ציד ופגיעה בבית גידולם.

==מינים==
*כריש לימוני חרמשי (Negaprion acutidens)
*כריש לימוני (Negaprion brevirostris)
* Negaprion eurybathrodon - נכחד

==קישורים חיצוניים==

קטגוריה:בעלי חיים שתוארו ב-1940
קטגוריה:טקסונים שתוארו בידי גילברט פרסי וויטליי
קטגוריה:כרישיים
קטגוריה:טקסונים קיימים שהתפתחו באאוקן
כריש-שן הודי

כריש-שן הודי (שם מדעי: Carcharias tricuspidatus) הוא מין של כריש מהמשפחה כרישי חול החי במימי האוקיינוס ההודי ומכאן שמו.

כריש זה הוא קרובו לסוג של המין כריש-שן שורי (או כריש חול נמרי) הידוע ממנו. הכריש ההודי יכול להגיע לאורך של 370 ס"מ ולמשקל של מעל 100 ק"ג. הוא בעל גוף מגושם בצבע אפור עד אפור בהיר וסביב עורו ישנם כתמים כהים והוא בעל סנפירים גדולים ובשרניים וזוג סנפירי גב בחלקו האחורי של גופו. הזנב ארוך ורחב ואתו הכריש נע במים.

הוא טורף בעל פה רחב ושיניים משוננות מאוד אך למרות מראהו המפחיד הוא ניזון רק מדגי גרם ודגי סחוס קטנים ממנו, בעיקר מדגים השוחים בלהקות גדולות.

==קישורים חיצוניים==

== הערות שוליים ==

קטגוריה:כרישי חול
קטגוריה:מגה-פאונה של האוקיינוס ההודי
שלמה יעקב גלבמן

שלמה יעקב גְלבמַן (ה'תשי"ב 1952 - ט' בניסן ה'תשע"ה 28 במרץ 2015) היה ביוגרף והיסטוריון, בדחן ודרשן, חסיד סאטמר.

==ביוגרפיה==
שלמה יעקב נולד בישראל לבנציון משה ולחיה שרה. הוא נכדו של הרב שמואל אהרן שזורי, ומצאצאי האדמו"ר רבי דוד בידרמן מלעלוב ורבי משה קליערס, רבה של טבריה.

בילדותו עבר עם אביו להתגורר בארצות הברית והתחנך במוסדות של סטמאר בבורו פארק שבברוקלין. עם יסוד העיירה קריית יואל בתשל"ד היה מהתושבים הראשונים במקום.

==מחקריו==
גלבמן נחשב בקרב חסידי סאטמר כהיסטוריון הבולט ביותר של החסידות ושל אדמו"רה הראשון רבי יואל טייטלבוים. הוא הוציא כ-20 כרכים בנושאים אלה. בהם:
*מושיען של ישראל - תולדות וקורות חייו של רבי יואל טיטלבוים. החלק הראשון יצא לאור בה'תשמ"ז וסוקר את שורשי משפחתו. כל אחד מן הכרכים הבאים מוקדש לפרק זמן בחייו. החלק התשיעי סוקר את זמן שהותו בארץ ישראל עד ה'תש"ז. החלק העשירי יצא לאור לאחר מותו של גלבמן והוא מסקר את הגעת הרב טייטלבוים לארצות הברית והקמת החסידות בארצות הברית. עוד ארבעה חלקים נותרו בכתב יד.
*אביר הרועים - עוסק בקשר בין גדולי ישראל והרבי מסאטמאר. חלק א' קשריו עם גדולי ישראל בארץ ישראל. חלק ב' קשריו עם גדולי ישראל הליטאים.
*טיב לבב - 2 כרכים, דברי תורה מהרבי מסאטמאר שנאמרו לפני מלחמת העולם השנייה.
*רצון צדיק - עוסק בייסוד העיירה קריית יואל. חלק א' יצא לאור בשנת ה'תשנ"ח ועוסק בתכנון הקמת העיירה עד להקמתה בפועל בתשל"ד ולפטירת הרב טייטלבוים בתשל"ט. החלק שני הכולל את התפתחות העיר מאז עדיין בכתב יד.
*דער הייליגער קדושת יום טוב - די לעבן’ס געשיכטע פון רבינו חנניה יום טוב ליפא טייטלבוים (-תולדותיו של רבי חנניה יום טוב ליפא טייטלבוים), אב"ד סיגעט (אביו של רבי יואל מסטמאר).

==תפקידים נוספים==
גלבמן שימש גם כנואם מרכזי באירועי החצר שבהם משתתפים אלפי חסידים, כמו כ"א כסלו - 'יום ההצלה' של רבי יואל טייטלבוים, וכו' באב, יום פטירתו .

במשך עשרות שנים שימש בתפקיד רב פורים אצל האדמו"רים רבי יואל ואחיינו רבי משה טייטלבוים. בשנת ה'תשנ"ה עקב מרידה פנימית בחסידות נגד רבי אהרן טייטלבוים פוטר מתפקידו זה. בשנת ה'תשנ"ט, כשרבי יקותיאל יהודה טייטלבוים שב לעמוד בראש החסידות בוויליאמסבורג, הוא החזיר את גלבמן לתפקידו.

במשך 14 שנותיו האחרונות שימש גלבמן כמגייס הכספים הראשי של מוסדות סאטמר בויליאמסבורג. המערך בראשותו גייס לקופת המוסדות עשרות מיליוני דולרים מדי שנה.

==פטירתו==
חלה בסרטן ולאחר כמה חדשים נפטר בשבת, ט' ניסן תשע"ה, בגיל 63. מסע הלווייתו יצא במוצאי השבת מבית המדרש הגדול סאטמר בויליאמסבורג לבית המדרש הגדול "ויואל משה" בקרית יואל ומשם לבית החיים בעיר ושם נטמן.

==קישורים חיצוניים==

* 
* [https://www.vosizneias.com/199095/2015/03/29/kiryas-joel-ny-noted-historian-definitive-authority-on-satmar-passes-away-at-63/ אודותיו] באתר vosizneias - וואס איז נייעס (אנגלית), 29 במרס 2015
* 

קטגוריה:חסידי_סאטמר
קטגוריה:היסטוריונים_יהודים_אמריקאים

קטגוריה:אמריקאים שנולדו ב-1952
קטגוריה:אמריקאים שנפטרו ב-2015
הקמפיין הפלסטיני לחרם אקדמי ותרבותי על ישראל

הקמפיין הפלסטיני לחרם אקדמי ותרבותי על ישראל (באנגלית: Palestinian Campaign for the Academic and Cultural Boycott of Israel ובראשי תיבות - PACBI) הוא תנועת חרם על ישראל שנוסדה באפריל 2004. הקמפיין נוסד על ידי קבוצת אקדמאים ואנשי רוח פלסטינים ברמאללה, כחלק מפעילות ה-BDS. התנועה קוראת לחרם ולחץ בינלאומי על ישראל, ובעיקר על מוסדותיה האקדמיים, המעורבים לטענת התנועה בהנצחת הכיבוש הישראלי. בין נימוקי התנועה נאמר שישראל מדכאת את החופש האקדמי של הפלסטינים.

התנועה היא תת-ארגון של תנועת ה-BDS, ואחד ממייסדיה הוא עומר ברגותי.

==הקמת התנועה==
התנועה נוסדה ברמאללה באפריל 2004. היא התבססה על הצהרה מאוגוסט 2002 הקוראת לחרם כלכלי, תרבותי ואקדמי על ישראל, ועל הצהרה מאוקטובר 2003 בה אקדמאים ואנשי רוח פלסטינים בשטחים הפלסטיניים ובפזורה הפלסטינית קוראים להחרים את האקדמיה בישראל. על פי דוברי התנועה, הם שאבו השראה מהמאבק לביטול האפרטהייד בדרום אפריקה, שהצליח בין היתר בזכות חרם דומה.

==פעילויות בולטות==
באפריל 2005 ניסתה התנועה לרתום לשורותיה את איגוד המרצים באוניברסיטאות בבריטניה. באיגוד הוחלט להחרים את אוניברסיטת חיפה ואוניברסיטת בר-אילן. לאחר חודש בוטלה ההחלטה, בנימוקים הבאים: החרם מהווה פגיעה בחופש האקדמי, הוא פוגע בדיאלוג ובמאמצי השלום בין ישראלים לפלסטינים, ואין זה מוצדק להחרים את ישראל בלבד. בשנת 2007 נעשה ניסיון דומה להחרים מוסדות אקדמיים בישראל, אך הוא נכשל.

בשנת 2009 הופיע הזמר לאונרד כהן באצטדיון רמת גן. יומיים לאחר מכן נקבעה הופעה של כהן בהיכל התרבות החדש ברמאללה. ההופעה אורגנה על ידי קדורה פארס ונמכרו כאלף כרטיסים, אך תנועת הקמפיין הפלסטיני לחרם אקדמי ותרבותי על ישראל קראה להחרים את ההופעה, בשל תמיכתו של כהן במדינת ישראל והופעותיו בפני חיילים בתקופת מלחמת יום הכיפורים. בסופו של דבר בוטלה ההופעה ברמאללה.

בפברואר 2011 החלה התנועה לארגן הפגנות נגד ישראל במופעיה של התזמורת הפילהרמונית הישראלית ברחבי העולם.

באוקטובר 2017 גרמה התנועה לביטול הקרנת סרט של הבמאי הלבנוני זיאד דווירי ברמאללה, בטענה שהוא מעודד נורמליזציה ביחסים עם ישראל.

בספטמבר 2018, בלחץ התנועה, ביטלה הזמרת לנה דל ריי את השתתפותה בפסטיבל מטאור בלהבות הבשן. בעקבותיה ביטלו אמנים רבים נוספים את השתתפותם.

== ראו גם ==
* BDS
* חרם על ישראל
* חוק למניעת פגיעה במדינת ישראל באמצעות חרם
* חוק איסור החרם על ישראל

==קישורים חיצוניים==
* 

==הערות שוליים==

קטגוריה:הסכסוך הישראלי-פלסטיני: ארגונים פלסטיניים
קטגוריה:BDS
קטגוריה:ארגונים הקוראים לחרם על ישראל
תל זיתון

תל זיתון, צילום מפארק גבעת הזית
תל זיתון, או תל אבו זיתון, הוא תל הממוקם כיום בעיר בני ברק, מצפון לשכונת פרדס כץ, מצפון מזרח לשכונת קריית הרצוג, וכקילומטר דרומה מנחל הירקון. תל זיתון שכן בעבר על תוואי דרך עתיקה - הדרך ההיסטורית יפו-שכם, שעברה גם בסמוך לתל ג'רישה ותל אפק - שניהם מתקופת הברונזה התיכונה.
== היסטוריה ==
התל ממוקם על גבעת כורכר, משתרע על שטח של כשלושה דונם, ומתנשא לגובה של כתשעה מטר מעל הקרקע, ו-24 מטר מעל גובה פני הים.<ref></ref> לפחות שתי חפירות ארכאולוגיות בוצעו בתל לאורך השנים, ב-1957 בראש התל, וב-2005, במורדות הדרומים של התל. בחפירה המוקדמת נחשפו שתי שכבות מהתקופה הפרסית, ובחפירה המאוחרת התגלו שלוש שכבות מתקופת הברונזה התיכונה.

תל זיתון נשמר הודות לחפירות ולממצאים במקום ובזכות "שומרת התל" - דוז'יה פדרמן, אשר שמרה עליו במשך שנים רבות. על שמה נקרא בראשית שנות ה-80 הרחוב הצמוד לגבעה.<ref name=":0"></ref>

החוקר הקתולי, האב פליקס-מארי אבל, זיהה את האתר המקראי גת רימון כתל זיתון. בנימין מזר שלל זיהוי זה בגלל שתל אבו זיתון הוא קטן מידי, לטענתו, ועל כן הציע לזהות את גת רימון בתל נפוליאון.

תל זיתון שימש עד לאמצע המאה העשרים גבול מערבי לביצת ענק שהשתרעה ממנו ומזרחה לרוחב של כ-3 קילומטרים, לשטח שעתיד להיות אזור תעשייה מרכזי בפתח תקווה - קריית אריה.<ref name=":0" />

נכון ל-2018, התל מגודר, ונכלל בשטח גן שעשועים לילדים בשם פארק גבעת הזית.

==קישורים חיצוניים==

==הערות שוליים==

קטגוריה:השרון: אתרים ארכאולוגיים
קטגוריה:בני ברק
בנאדיק

בַּנַאדִיק (בעברית: קראתי לך) הוא אלבומה השני של הזמרת הערבייה-ישראלית נסרין קדרי. האלבום יצא לאור ב-3 בנובמבר 2016, תחת חסותה של חברת התקליטים ליאם הפקות. מתוך האלבום יצאו מספר סינגלים, כשהבולטים ביותר מביניהם הם: "קצת שונה", "בסיבוב השני", "זה נכון", "העזתי" ושיר הנושא "בנאדיק".

השיר "העזתי" היה לסינגל היחידי מתוך האלבום שנכנס אל המצעד של רשת ג'.

== רקע והפקה ==
האלבום הופק על ידי פזמונאים רבים, ביניהם שי ראובני שהפיק את "בסיבוב השני", דודו טסה וניר מימון שהפיקו את "העזתי", אבי גוטמן שהפיק את "זה נכון" ו-"אמא שלך", נדב ביטון שהפיק את "מילה אחת", ו"בנאדיק", ואלירן אביטל שהפיק את "דוד מאמריקה", אשר נכתב על ידי דיקלה.

יוסי חרסונסקי סקר את האלבום בחיוב ואף העניק לו ציון של ארבעה כוכבי זהב מתוך חמישה בסך הכול.

== רשימת רצועות ==

== קישורים חיצוניים ==

* [https://www.youtube.com/watch?v=EljJvRyMHwQ זה נכון], מתוך ערוץ המוזיקה של נסרין קדרי באתר יוטיוב
* [https://www.youtube.com/watch?v=eaUwfRQvPzU בסיבוב השני], מתוך ערוץ המוזיקה של נסרין קדרי באתר יוטיוב

== הערות שוליים ==

קטגוריה:אלבומי 2016
קטגוריה:אלבומי נסרין קדרי
קטגוריה:אלבומים בעברית
קטגוריה:אלבומים שהופקו על ידי דודו טסה
קטגוריה:אלבומי חברת ליאם הפקות
מחנה מילדורף

מחנה מילדורף (בגרמנית: KZ-Außenkommando Mühldorf) היה מחנה עבודה שהוקם על ידי הנאצים במחצית שנת 1944 סמוך למילדורף שבבוואריה, והיווה חלק ממחנות המשנה של מחנה הריכוז דכאו. מטרתו העיקרית הייתה לספק עבודה למתקן תת-קרקעי לייצור מטוס הקרב מסרשמיט Me-262, שנועד לאתגר את העליונות האווירית של בעלות הברית מעל גרמניה.
==היסטוריה==
====רקע להקמה====
עם התגברות המתקפה האווירית של בעלות-הברית נגד גרמניה הנאצית לאחר 1943, החליטה ההנהגה הנאצית להקים מתקנים תת-קרקעיים כדי לייצר נשק וחומרי-נשק. הבנייה המואצת של מתקנים אלה דרשה הוצאה משמעותית של משאבי אנוש. אנשי האס אס נתנו לאסירים במחנות הריכוז לבצע את המשימות המסוכנות ביותר, כגון חפירה של מנהרות ומערות בהרים, בניית מפעלים תת-קרקעיים וסחיבת חומרי בנייה. כדי לקדם את הפרויקטים העצומים הללו, הקימו הנאצים בשנים 1944 ו-1945 מאות מחנות לוויין בקרבת אתרים תעשייתיים.
====הרכב אסירים====
על פי דיווחי אסירים, שמסרו את התיקים המנהליים של המחנה לשלטונות האמריקאים, שהו במחנה מטנהיים כ-2,000 אסירים, במחנה הנשים קרוב ל-500 נפשות, וב"מחנות היער" (וולדלאגר) היו 2,250 אסירים ואסירות. מחנות אחרים החזיקו בסך הכל 550 איש. רוב האסירים היו יהודים הונגרים, אך היו גם יהודים מיוון, מצרפת, מאיטליה וכן אסירים פוליטיים מרוסיה, פולין וסרביה. באזור שמסביב היו גם מספר מחנות עבודה בכפייה ששהו בהם אסירי מלחמה כדי לספק עובדים למפעלים.

בסתיו 1944 ביצעו שומרי האס-אס סלקציה של אסירי מחנות קאופרינג במתחם מילדורף, תוך גירוש מאות אסירים חולים ונכים לתאי הגז באושוויץ.

====תנאי החיים במחנה====
התנאים במתחם מולדורף היו נוראים. ההערכה היא, כי יותר ממחצית האסירים במתחם נספו לאחר שגורשו לאושוויץ, או מתו במקום מעומס עבודה, התעללויות, יריות ומחלות. אסירים ב"מחנות היער" (וולדלאגר) שליד העיר אמפפינג שוכנו בבקתות עפר, צריפים שהיו שקועים חלקית באדמה עם גגות שכוסו באדמה, על מנת להסוות את המבנים מהסיור האווירי של בעלות הברית. האסירים עבדו לעיתים תכופות בין 10 ל -12 שעות, כשהם נושאים שקי מלט כבדים ומבצעים משימות בנייה מפרכות אחרות.

אביגדור ברק (ברגר) אסיר לשעבר, העיד על התנאים במחנה:

====גירושים====
בין יולי 1944 לאפריל 1945, כשצבא ארצות הברית כבר נכנס לאזור, גורשו למעלה מ-8,000 אסירים למחנה הראשי במטנהיים ולמחנות המשנה שלו. 
====לאחר המלחמה====
חמישה נאשמים בניהול המחנה נידונו למוות במאי 1947 ושבעה נידונו לתקופות מאסר שונות במסגרת משפטי דכאו.

כיום ישנה באתר מצבת זיכרון.

==לקריאה נוספת==
* אביגדור ברק (ברגר), משם לכאן ובחזרה - סיפורו של נער יהודי מהונגריה במחנה מילדורף, הוצאת יד ושם, 2015.

* משה זנדברג, שנה לאין קץ - בפלוגות העבודה בהונגריה ובמחנות הנאצים (אושוויץ, דכאו, מילדורף-ואלדלגר), הוצאת יד ושם, 1966.

==קישורים חיצוניים==

==הערות שוליים==

קטגוריה:דכאו
 קטגוריה:מחנות ריכוז בגרמניה
קטגוריה:בוואריה: היסטוריה
קטגוריה:מחנות עבודה
אלכסנדר זכרצ'נקו

אלכסנדר ולדימירוביץ' זַכַרְצֶ'נְקוֹ (ברוסית: Алекса́ндр Влади́мирович Заха́рченко, שם המשפחה נהגה: ; באוקראינית: Олекса́ндр Володи́мирович Заха́рченко; 26 ביוני 1976 – 31 באוגוסט 2018) היה מנהיגה הנבחר של הרפובליקה העממית של דונצק. הוא נבחר כראש הממשלה של הרפובליקה שפרשה מאוקראינה במהלך שנוי במחלוקת שלא זכה להכרה מצד הממשל האוקראיני, כבר באוגוסט 2014, לאחר פרישת קודמו בתפקיד אלכסנד ברדיי, והמשיך בתפקיד כשניצח בבחירות המוקדמות שנערכו בנובמבר אותה שנה.

אלכסנדר זכרצ'נקו במדי צבא. 2014

==התנקשות==
הוא נהרג בפיצוץ מטען צד בבית קפה שבו ישב בשדרות פושקין בדונצק. רוסיה ואוקראינה האשימו אחת את השנייה באשר לאחריות לרצח זכרצ'נקו.

==קישורים חיצוניים==

* 

* [http://expert.ru/russian_reporter/2014/39/nachalnik-donbassa/ Начальник Донбасса], "מפקד הדונבאס", כתבת תסקיר 
* [https://www.buzzfeed.com/maxseddon/ukrainian-rebel-leaders-inauguration-leaves-ceasefire-deal-f Ukrainian Rebel Leader’s Inauguration Leaves Cease-Fire Deal For Dead], BuzzFeed
* 

==הערות שוליים==

קטגוריה:פוליטיקאים אוקראינים
קטגוריה:מנהיגים שנרצחו
קטגוריה:הרפובליקה העממית של דונצק
קטגוריה:ילידי 1976
קטגוריה:אוקראינים שנפטרו ב-2018
קומדי קלאב

קומדי קלאב (ברוסית: Камеди Клаб ובאנגלית: Comedy Club) הוא מופע סטנד-אפ טלוויזיוני שמשודר בערוץ TNT מאז ה-23 באפריל 2005. המנחים הוותיקים של התוכנית הם גאריק מרטירוסיאן, טימור בטרודינוב, גאריק חרלמוב, פאבל ווליה, אלכסנדר רווה, אלכסנדר נזלובין, מיכאיל גלוסטיאן, מרינה קראבץ, דמיס קאריבידיס ואחרים.

בשנת 2017 התכנית זכתה בפרס TEFI בקטגוריית המופע/התוכנית ההומוריסטית הטובה ביותר.
== היסטוריה ==
פרויקט קומדי קלאב הוקם בשנת 2003 על ידי נבחרת הארמנים החדשים (Новые армяне) מ-KVN, שהורכבה מהקומיקאים ארתור דז'אניבקיאן, ארטק גספריאן, ארתור טומסיאן, ארטאשס סרקיסיאן, גאריק מרטירוסיאן ואחרים. רעיון הפרויקט עלה כבר בשנת 2001.

התוכנית הראשונה של קומדי קלאב הופיעה ב-2004 בערוץ MTV רוסיה, אך שיתוף הפעולה עם הערוץ לא נמשך. ביוני 2004 יחד עם ערוץ CTC והמפיק אלכסנדר צקאלו תמורת 22,000 דולרים. התוכנית צולמה בקזינו Golden Palace.<ref></ref><ref></ref>, ברם מנכ"ל הערוץ אלכסנדר רודניאנסקי סבר שהתכנית לא תתאים לתוכן הערוץ.<ref></ref>

לאחר מכן, ארתור דז'אניבקיאן ניסה לעניין ערוצי טלוויזיה אחרים ולבסוף מפיק ערוץ THT דמיטרי טרויצקי התרשם והחליט לחתום הסכם עם חברי התוכנית<ref></ref>. לאחר מכן בינואר 2005 החלו צילומי התוכניות הראשונות ומאז התוכנית משודרת בקביעות בערוץ THT מאז 23 באפריל 2005.

ב-15 באפריל 2007 התוכנית המאה במספר ובאותה שנה הוקמה חברת ההפקות Comedy Club Production, שהחלה לעסוק בהפקת התוכניות של קומדי קלאב. בהמשך השתתפו בתוכנית קומיקאים חדשים ובוגרים נוספים מתחרויות קה.וה.אן. (КВН).

בשנת 2008 הוקם הערוץ Comedy TV (שבהמשך הפך ל-ТНТ-Comedy, לצד ערוץ ТНТ4), בהם משודרים התוכניות שהפיקו בחברתהComedy Club Production. באפריל 2010 התכנית עברה חידוש והפכה לפופולרית מאוד עד כדי כך שב-1 באפריל 2011 נשיא רוסיה דאז דמיטרי מדבדב הזמין למעונו גורקי-9 את חברי התוכנית אנדריי אוורין, טימור בטרודינוב, פאבל ווליה, מיכאיל גלוסטיאן, גאריק מרטירוסיאן, אלכסנדר נזלובין, סרגיי סבטלקוב, סמיון סלפאקוב וגאריק חרלמוב.<ref></ref>

== קישורים חיצוניים ==

* 

==הערות שוליים==

*
כריש חול גדול-עין

Odontaspis noronhai
כריש חול גדול-עין (שם מדעי: Odontaspis noronhai) הוא מין נדיר של כריש ממשפחת כרישי חול שבסדרה דמויי עמלץ. הוא קרובו לסוג של המין כריש חול קטן-שיניים.
== מאפיינים ==
כריש זה נתפס באורך של 3.3 מטר לנקבות ו-3.6 מטר לזכרים. הוא בעל גוף כבד עם חרטום בצורת חרוט, עיניים גדולות ללא עפעפיים המותאמות לראייה בחשיכה ולסת מלאה שיניים חדות מאיימות בתחתית הראש. על הגב גיבנת קטנה ומאחוריה 2 סנפירי גב וזנב ארוך ורחב. לכריש קשקשים נוקשים שצבעו אדום כהה עד חום-שחור ולעיתים ישנם פסים שחורים על הסנפירים.

כריש זה כמעט ולא נראה והוא חי בעומק של 60–1,000 מטר מתחת למים. הוא חי בימים טרופיים או ממוזגים חמימים והוא משוטט לו בחיפוש תמידי אחר טרף כמו דגים קטנים יותר ודיונונים, בדרך כלל כשהוא עולה בלילות אל פני המים לתפוס טרף. הדוגמאות שנמצאו ממנו התגלו באוקיינוס האטלנטי במדיירה, דרום ברזיל, טקסס, מזרח פלורידה והרכס המרכז-אטלנטי. באיי סיישל התגלו שיניים שכנראה שייכים למין זה ואולי נמצא גם בים סין הדרומי. באוקיינוס השקט התברר שהוא נודד לאורך איים כמו איי מרשל והוואי.

כריש זה איננו נידוג כמעט, עקב נדירותו והיותו שוכן מים עמוקים. לא ידוע מה מצבו סיכונו בטבע אך הוא נאסר לדיג בחופי ארצות הברית.

==קישורים חיצוניים==

== הערות שוליים ==

קטגוריה:טקסונים שתוארו בידי גונתר מאול
קטגוריה:בעלי חיים שתוארו ב-1955
קטגוריה:ערכים שבהם תבנית בריטניקה אינה מתאימה
קטגוריה:כרישי חול
אודונתספיס

אודונתספיס (שם מדעי: Odontaspis) הוא סוג כרישים מהמשפחה כרישי חול שבסדרה דמויי עמלץ. בסוג זה קיימים 2 מינים.

סוג זה קרוב לסוג כריש חול (או כריש-שן), אך מיניו חסרים חלק מהשיניים האחוריות של כרישי החול, בעלי חוטם מחודד יותר ומצויים בימים עמוקים יותר. הם נדירים יחסית וכמעט לא רואים אותם. הם יכולים להגיע לאורך 3.6 מטר.

כרישים אלה שוחים סביב קרקעית הים עד לעומק 1 ק"מ ומחפשים דגים קטנים ורכיכות סביב האוקיינוסים הממוזגים והטרופיים בכל העולם. 

==מינים==
* כריש חול קטן-שיניים (Odontaspis ferox)
* כריש חול גדול-עין (Odontaspis noronhai)

===מינים נכחדים===
* Odontaspis aculeatus
* Odontaspis speyeri
* Odontaspis winkleri

==קישורים חיצוניים==

קטגוריה:בעלי חיים שתוארו ב-1838
קטגוריה:כרישי חול
קטגוריה:טקסונים שתוארו בידי לואי אגאסי
קומדי קלאב הפקות

"קומדי קלאב הפקות" — היא חברת הפקות רוסית רב תחומית העוסקת בהפקת תוכניות טלוויזיה, סדרות וסרטים, קונצרטים, כמו גם תחומים אחרים בענף הבידור.

החברה הוקמה כחברת ההפקות המרכזית של הקומדי קלאב על ידי קומיקאים מנבחרת "הארמנים החדשים" שהשתפה במשחק הקָה.וֶה.אֶן הפופולרי.
== הפקות מקור ==
=== תוכניות וסדרות בהפקת עצמאית ===
{| class="wikitable" style="margin-bottom: 10px;"
!שם בשפת המקור או בעברית
!שנות שידור
|-
|Бешенл Джеографик
|2007
|-
|Шоу Ньюs
|2007—2009 <br />(יחד עם VS Production ו-Park Cinema Production)
|-
|Убойная лига
|2007—2010
|-
|Смех без правил
|2007—2009
|-
|קומדי קלאב
|2008 —
|-
|Comedy Club Ukraine
|2008—2010
|-
|Убойной ночи / Убойный вечер
|2008—2009
|-
|Танцы без правил
|2008
|-
|רוסיה שלנו
|2008
|-
|קומדי וומן / Made in Woman
|2008 —
|-
|Файна Юкрайна
|2008—2010
|-
|Два Антона
|2009—2010
|-
|Real Comedy
|2010—2011
|-
|Comedy Баттл
|2010 —
|-
|Незлобин и Гудков
|2010—2011
|-
|בית-2
|2010—2015
|-
|Разрушители пословиц
|2010
|-
|Идеальный мужчина
|2010
|-
|Универ. Новая общага
|2011 —
|-
|ХБ
|2013
|-
|НЕZЛОБ
|2013
|-
|Сашатаня
|2013 —
|-
|Stand Up
|2013 —
|-
|Comedy Club. Exclusive
|2013—2014
|-
|ТНТ. MIX
|2013—2014
|-
|Интерны
|2014—2016
|-
|Танцы
|2014 —
|-
|היו זמנים ברוסיה
|2014 —
|-
|Не спать!
|2014 —
|-
|Вот такое утро
|2014
|-
|Где логика?
|2015 —
|-
|Озабоченные, или Любовь зла
|2015
|-
|Дрим тим
|2015
|-
|Импровизация
|2016 —
|-
|Бородач. Понять и простить
|2016
|-
|Открытый микрофон
|2017 —
|-
|ТНТ. Best
|2017
|-
|Деньги или позор
|2017
|-
|Студия Союз
|2017 —
|-
|Love is…
|2017 —
|-
|Света с того света
|2018
|-
|Песни
|2018 —
|-
|Прожарка
|2018 —
|-
|Большой завтрак
|2018 —
|-
|Комик в городе
|2018 —
|-
|Всё, кроме обычного
|2018 —
|-
|"מעצר בית"
|2018
|-
|Замуж за Бузову
|2018
|-
|Русские не смеются
|2019 — 2020
|-
|"הוסר"
|2020
|-
|"בנות עם מקרוב"
|2021
|}

=== סרטים בהפקת עצמאית ===
{| class="wikitable" style="margin-bottom: 10px;"
!שם
!תאריך שחרור
!מפיצים
!הכנסות
!בכורה בערוץ TNT
!דירוג
|-
|"הסרט הכי טוב"
|24 בינואר 2008
|"Karoprokat"
|672 מיליון רובלים
|31 בדצמבר 2008
|2.1/ 12.8
|-
|"הסרט הכי טוב 2"
|22 בינואר 2009
|"WDSSPR"
|420 מיליון רובל
|2 בינואר 2011
|2.7/ 7.5
|-
|"רוסיה שלנו. ביצי הגורל"
|21 בינואר 2010
|"סנטרל פרטנרשיפ"
|660 מיליון רובל
|30 בספטמבר 2010
|5.8/ 17.2
|-
|"הסרט הכי טוב 3"
|20 בינואר 2011
|"WDSSPR"
|294 מיליון רובל
|6 באוקטובר 2011
|2.9/ 9.2
|-
|מועדון התוכי
|—
|—
|—
|17 במאי 2014
|1.4/ 5.3
|-
|"זומבויאשצ'יק"
|25 בינואר 2018
|"Karoprokat"
|163 מיליון רובל
|—
|—
|}

== קישורים חיצוניים ==

* 

== הערות שוליים ==

הפקות
קטגוריה:חברות טלוויזיה רוסיות
קטגוריה:חברות בידור
קטגוריה:גזפרום מדיה